Antwoorde geëis by Vodacom oor SEB-transaksie | Maroela Media
Die vakbond Solidariteit het vandag 'n brief aan Vodacom gerig, waarin gevra word dat die maatskappy duidelikheid moet gee oor sy proses om 'n groot, nuwe SEB-transaksie die lig te laat sien.
Die brief volg nadat dit onder Solidariteit se aandag gekom het dat Vodacom klaarblyklik 'n gedeelte van sy aandele in die Openbare Beleggingskorporasie wil terugkoop en dit deur middel van 'n spesiale maatskappy eksklusief aan swart aandeelhouers beskikbaar wil stel.
Na berig word, word die waarde van die beoogde transaksie op ongeveer R15 miljard geraam, wat dit een van die grootstes van sy soort in die Suid-Afrikaanse geskiedenis sal maak.
Vodacom het reeds in 2008 'n groot SEB-transaksie ten bedrae van R7,5 miljard gesluit. YeboYethu Limited, 'n spesiale maatskappy wat Vodacom SA-aandeelhouding eksklusief ten bate van swart individue en maatskappye besit, vorm deel van die transaksie.
Volgens Johan Kruger, adjunk uitvoerende hoof van Solidariteit, sluit hierdie soort transaksies klaarblyklik mense, wat nie as swart geklassifiseer word nie, uit sekere SEB-aandeleskemas uit en dit kan met die oneweredige toekenning van aandele volgens ras in werknemersaandeleskemas (ESOPs) gepaard gaan, waaroor Solidariteit bekommerd is.
"As dié gerugte waar is, sal Solidariteit nie huiwer om verdere stappe te doen en mobiliseringsveldtogte teen die transaksies te loods nie," sê Kruger.
Sodoende verseker Vodacom dat die regering nie lisensies aan ander maatskappye toestaan en Vodacom en sy maatjies baie geld maak met swak diens.
Almal van hulle doen dit.
Miskien het dit tyd geword dat ons hierdie maatskappye begin boikot. Ek is self by Voda Com maar sal nie huiwer om oor te gaan na n ander maatskappy nie.
Verander van diensverskaffer na iemand wat nie polities korek wil wees nie, ek het vergeet daar is nie meer een nie. Jy sal bly betaal vir "HULLE" of jy daarvan hou of nie, op een af ander manier sal hulle die geld uit ons kry.